Document ID: 32001R1334

Uredba Komisije (ES) št. 1334/2001
z dne 2. julija 2001
o začasnem dovoljenju za nov dodatek v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 2697/2000 [2], in zlasti člena 4 Direktive,
ob upoštevanju naslednjega:
(1) Direktiva 70/524/EGS določa, da se lahko dovolijo novi dodatki po pregledu vloge, ki je bila predložena v skladu s členom 4 Direktive.
(2) Člen 9e(1) Direktive določa, da se novi dodatek lahko začasno dovoli, če so pogoji iz člena 3a(b) do (e) Direktive izpolnjeni in če se glede na razpoložljive rezultate upravičeno predvideva, da ima kadar se uporablja v prehrani živali enega izmed učinkov iz člena 2(a). Takšno začasno dovoljenje se lahko izda za obdobje do štirih let za dodatke iz Dela II Priloge C k Direktivi, vključno s pospeševalci rasti.
(3) Člen 2(aaa) Direktive 70/524/EGS zahteva, da se dovoljenja za pospeševalce rasti vežejo na osebo, ki je odgovorna za njihovo dajanje v promet.
(4) Ocena dokumentacije, ki je bila predložena za dovoljenje kalijevega diformata, ki spada v skupino "Pospeševalci rasti", opisano v Prilogi, kaže, da le-ta izpolnjuje navedene pogoje in se torej lahko začasno dovoli za obdobje štirih let.
(5) Ocena dokumentacije kaže na to, da so za zaščito delavcev pred izpostavljenostjo dodatku morebiti potrebni nekateri ukrepi. Tovrstna zaščita pa mora biti zagotovljena z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].
(6) Znanstveni odbor za prehrano živali je podal ugodno mnenje v zvezi z varnostjo živali, uporabnikov, potrošnikov in okolja glede pospeševalca rasti v skladu s pogoji, opisanimi v navedeni prilogi.
(7) Ukrepi, predvideni s to uredbo, so v skladu z mnenjem Stalnega odbora za krmo -
SPREJELA NASLEDNJO UREDBO:
Člen 1
Dodatek, ki spada v skupino "Pospeševalci rasti" iz Priloge k tej uredbi, se začasno dovoli za uporabo v prehrani živali v skladu s pogoji, določenimi v navedeni prilogi.
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se od 1. julija 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. julija 2001

Labels: 0
3
17
6